title: C'hilon Sparta
text: C'hilon pe C'heilon Sparta (en henc'hresianeg: Χίλων c'hilon, pe Χείλων c'heilon) a oa ur c'heodedad eus Sparta a vevas er . Sellet e vez outañ evel unan eus ar seizh fur raksokratek hag un den-Stad a-bouez en e geoded.
  
  Ur prederour e oa a savas da skouer ar frazenn vrudet « En em anavez da-unan » engravet war talbenn templ Orakl Delfi.
  
  E levezon 
  Herodotos a lavar e oa o vevañ da vare Hippokrates, tad an tirant Peisistratos, ha disklêriañ a ra Diogenes Laertios e oa un den kozh da vare ar 52 Olimpiadenn (572 kent J.-K.), hag e oa dilennet efor e Sparta da vare ar 56 Olimpiadenn (556/5 kent J.-K.). Alkidamas a skrive e oa ezel eus bodadeg Sparta. Diogenes Laertios a lavar zoken e voe C'hilon ar c'hentañ da zegas ar boaz da lakaat efored da vezañ kuzulierien ar rouaned er geoded. 
  
  War a lavarer en dije sikouret C'hilon da ziskar an tiranterezh e Sikyon, ur geoded a zeuas da vezañ ur c'hevredad eus Sparta da c'houde. Lakaat a reer ivez war e gont ar cheñchamant politikerezh eus Sparta a voe heuliet gant diorroadur Kevre ar Peloponnesos er .
  
  Levrlennadur 
   Diogenes Laertios, Buhez, kelennadurezh ha bommoù ar brederourien illur
   Jean Voilquin, Les Penseurs grecs avant Socrate, GF Flammarion, 1964.
  
  Notennoù 
  
  Prederourien Hellaz Kozh
  Tud Sparta